**Kubulu pirmsskolas izglītības iestādes „Ieviņa” pašnovērtējuma ziņojums**

**2023./2024. m. g.**

|  |  |
| --- | --- |
| Balvu novada, Kubulu pagastā, 15.10.2024. |   |
|  |  |

Izglītības iestādes vadītājs: Inga Eisaka

SASKAŅOTS

Balvu novada Izglītības pārvaldes vadītāja: Inese Circene

1. **Izglītības iestādes vispārīgs raksturojums**
	1. **Izglītojamo skaits** un īstenotās **izglītības programmas** 2023./2024. mācību gadā

|  |  |  |  |  |  |
| --- | --- | --- | --- | --- | --- |
| Izglītības programmas nosaukums  | Izglītībasprogrammas kods | Īstenošanas vietas adrese (ja atšķiras no juridiskās adreses) | Licence | Izglītojamo skaits, uzsākot programmas apguvi 2023./2024.māc.g. (01.09.2023.) | Izglītojamo skaits, noslēdzot sekmīgu programmas apguvi 2023./2024.māc.g.(31.05.2024.) |
| Nr. | Licencēšanasdatums |
| Vispārējās pirmsskolas izglītības programma | 01011111 |  | Nr. V-7115 | 01.04.2014. | 54 | 60 |

* 1. Izglītības iestādes iegūtā informācija par izglītojamo iemesliem izglītības **iestādes maiņai** un mācību pārtraukšanai izglītības programmā (2-3 secinājumi par izglītojamiem, kuri uzsākuši vai pārtraukuši mācības izglītības iestādē):
		1. dzīvesvietas maiņa (cik daudzi izglītojamie izglītības iestādē 2023./2024. mācību gada laikā) - 1 izglītojamais izglītības iestādē atskaitīts 2023./2024.mācību gada laikā. Vecāki maina dzīves vietu, pārceļas uz dzīvi Viļakas pilsētā;
		2. vēlme mainīt izglītības iestādi (cik daudzi izglītojamie izglītības iestādē 2023./2024. mācību gada laikā, galvenie iestādes maiņas iemesli)–1 izglītojamais izglītības iestādē 2023./2024.mācību gada laikā. Izglītojamais mainīja izglītības iestādi tuvāk dzīves vietai;
		3. cits iemesls (cik daudzi izglītojamie izglītības iestādē, iestādes maiņas iemesls) - nav izglītojamo izglītības iestādē 2023./2024.mācību gada laikā.
	2. **Pedagogu** ilgstošās vakances un **atbalsta personāla** nodrošinājums

|  |  |  |  |
| --- | --- | --- | --- |
| NPK | Informācija | Skaits | Komentāri (nodrošinājums un ar to saistītie izaicinājumi, pedagogu mainība u.c.) |
|  | Ilgstošās vakances izglītības iestādē (vairāk kā 1 mēnesi) 2023./2024.māc.g. (līdz 31.05.2024.) | 1 | Ilgstošas vakance skolotājs logopēds 0.135 likme -pašvaldības finansējums.  |
|  | Izglītības iestādē pieejamais atbalsta personāls izglītības iestādē, noslēdzot 2023./2024.māc.g. (līdz 31.05.2024.) | 1 | Skolotājs logopēds: 0.200 likme -valsts finansējums.  |

1. **Izglītības iestādes darbības pamatmērķi un prioritātes**
	1. Izglītības iestādes **misija**–veicināt bērna vispusīgu attīstību un veselības nostiprināšanu, sagatavot pamatizglītības apguvei.
	2. Izglītības iestādes **vīzija** par izglītojamo – izglītojamie ir apguvuši dzīvei nepieciešamās lietpratības pamatus, darot un piedzīvojot.

 Izglītības iestādes **vērtības** cilvēkcentrētā veidā :

* Laimīgs bērns
* Sadarbība
* Tradīcijas
	1. **2023./2024**. mācību gada darba **prioritātes un sasniegtie rezultāti**

|  |  |  |
| --- | --- | --- |
| Prioritāte | Sasniedzamie rezultāti kvantitatīvi un kvalitatīvi | Norāde par uzdevumu izpildi (Sasniegts/daļēji sasniegts/ Nav sasniegts) un komentārs |
| Lasītprasmes veicināšana un jēgpilnas lasītprasmes attīstīšana visu vecumposmu izglītojamajiem | **a) kvalitatīvi*** Organizēta valodu mācību jomas satura apguve lasītprasmes attīstīšanai visās vecuma grupās, izmantojot IT.
 | **Sasniegts.** Notikusi mācību materiālu pilnveide valodu mācību centros. Izglītojamo ieinteresēšanai un satura padziļinātai apguvei tika izmantotas IT un iestādē pieejamie digitālie resursi. |
| * Individuālo darba plānu izveide izglītojamo atbalstam valodas attīstībā.
 | **Sasniegts.** Izveidoti un realizēti 5 individuālie mācību plāni izglītojamo atbalstam valodas attīstībā. Sadarbībā ar logopēdu 9 izglītojamajiem sniegts atbalsts individuālajās konsultācijās valodas traucējumu koriģējoši attīstošo vingrinājumu īstenošanā.  |
| * Sniegts atbalsts vecākiem valodas attīstības veicināšanai ģimenē.
 | **Sasniegts.** Individuālajās sarunās un vecāku sapulcēs vecākiem sniegta informācija par lasītprasmju veicināšanu izglītojamajam, atbilstoši vecumposmam. |
| * Nodrošināti mācību materiāli un digitālie resursi valodu mācību jomas apguvei.
 | **Sasniegts.** Grupās pilnveidoti mācību materiāli valodu jomas centros, atbilstoši izglītojamo vecumam. Lasītprasmes apguvei izglītojamajiem ir iespēja lietot Photon robotu, planšetdatoru, stacionāros datorus grupās, Interaktīvo ekrānu un tajā pieejamās mācību platformas: [www.bernistaba.lsm.lv](http://www.bernistaba.lsm.lv), www.maciunmacies.lv |
| * Pedagogi pilnveidojuši zināšanas par pirmsskolēna lasītprasmes attīstības procesu.
 | **Sasniegts.** Pedagogi pilnveidojuši zināšanas valodas un lasītprasmes attīstības procesu: lasīšanas tehnikas, lasītā satura izpratnes un pozitīvas attieksmes veidošanas pret lasīšanu aspektā. |
|  | **b) kvantitatīvi*** 4 grupās pilnveidoti mācību materiāli valodu jomas centros.
 | **Sasniegts.** 4 grupās pilnveidoti mācību materiāli valodu jomas centros. Iestāde iegādājusies Kustīgos alfabētus „Lielie (22gb.) un mazie (53gb.) burti”, Līnijas vārdu izlikšanai, Lielos un mazos drukātos burtus, Didaktisko spēli „Burtu jūklis” (drukātie burti), Lielos un mazos rakstītos smilšu burtus.  |
| * Notikusi valodu mācību jomas satura apguves analīze visos vecumposmos 2x gadā.
 | **Sasniegts.** Veikta valodu mācību jomas satura apguves analīze visos vecumposmos 2x gadā pedagoģiskās padomes sēdēs. |
| * Notikušas individuālās konsultācijas 2x nedēļā izglītojamajiem ar runas traucējumiem.
 | Skolotājs logopēds sniedzis individuālās konsultācijas 2x nedēļā izglītojamajiem ar runas traucējumiem. |
| * Vismaz 90% 6-7g.v. izglītojamie ir labi sagatavoti valodu mācību jomā uzsākot pamatizglītību.
 | **Sasniegts daļēji.**  6-7g.v. izglītojamie sagatavoti valodu mācību jomā uzsākot pamatizglītību: 12% ir padziļināti apguvuši, 65% apguvuši, 23% turpina apgūt. |
| * 2x gadā ir notikušas individuālās sarunas ar vecākiem par izglītojamā sasniegumiem.
 | **Sasniegts.** 2x gadā (nepieciešamības gadījumā biežāk) ir notikušas individuālās sarunas ar vecākiem par izglītojamā sasniegumiem un nepieciešamo atbalstu. |
| * 1 pedagogs apmeklējis kursus par pirmsskolēna lasītprasmes attīstības procesu.
 | **Sasniegts.** 1 pedagogs apmeklējis Pedagogu profesionālās kompetences pilnveides programmu “Pirmsskolēna un sākumskolēna lasītprasmes attīstības process” un dalījies ar informāciju ar iestādes kolēģiem. |
| Pedagogu profesionālā sadarbība un komandmācīšanās. | **a) kvalitatīvi*** Sekmēta pedagogu sadarbība un savstarpējais atbalsts kvalitatīva mācību procesa plānošanā un īstenošanā.
 | **Sasniegts.** Izglītības iestādes pirmsskolas skolotāji, mūzikas skolotāja, skolotājs logopēds un izglītības metodiķis savstarpēji sadarbojas mācību procesa plānošanā un īstenošanā.  |
| * Pedagogi dalījušies ar labās prakses piemēriem rotaļnodarbību vadīšanā un mācību jomu centru iekārtošanā, lasītprasmes attīstīšanā visos vecumposmos.
 | **Sasniegts.** Pedagogi dalījās ar labās prakses piemēriem rotaļnodarbību vadīšanā un mācību jomu centru iekārtošanā, āra vides iekārtošanu un mācību procesa organizāciju, lasītprasmes attīstīšanā visos vecumposmos ar iestādes, novada un reģiona pedagogiem:“Informācijas un komunikācijas tehnoloģiju mērķtiecīga izmantošana izglītības procesā un izglītības iestāžu darba organizēšanā” (darbs e-klasē) kursus vadīja iestādes metodiķe.“Pirmsskolas izglītības procesa metodiskā vadība”(12h),(apmeklēja 19 novada pedagogi, vadītāji, metodiķi), programmu vadīja Kubulu PII „Ieviņa” vadītāja sadarbībā ar Balvu PII „Pīlādzītis” vadītāja vietnieci.MD „Aktivitāšu centri – vide, kas veicina mācīšanos”, nodarbību vadīja III posma pirmsskolas skolotāja.Reģionālais pedagogu profesionālās pilnveides forumā “Augam kopā” – Audzināšana kā integreta izglītības procesa daļa –dalījās pieredzē iestādes 2 pedagogi. Izglītības iestāde organizēja MD novada skolotāju palīgiem, kurā bija nodrošināta iespēja vērot rotaļnodarbības 4 grupās (1.-3.posmā).Pieredzes apmaiņā “Izglītības procesa īstenošana dabā” izglītības iestādi apmeklēja pedagogi no Gulbenes novada PII, Aizkraukles PII “Saulīte”, Ludzas pilsētas PII “Pasaciņa”. |
|  | **b)kvantitatīvi*** 100% visi pedagogi iesaistās sadarbībā un komandmācīšanās aktivitātēs:
* rotaļnodarbību vadīšanā;
* rotaļnodarbību vērošanā un analīzē.
 | **Sasniegts.** 100% visi pedagogi iesaistījās rotaļnodarbību vadīšanā, vērošanā un analīzē.Iestādē notika nodarbību savstarpējā vērošana un analīze visās 4 grupās. Balvu novada MA “Pedagogu sadarbība-komandmācīšanās” apmeklēja iestādes 9 pirmsskolas izglītības skolotāji. |
|  | * 1 pedagogs dalās zināšanās par lasīšanas attīstīšanu izglītojamajiem 1-3 posmā.
 | **Sasniegts.** 1 pedagogs dalījies ar informāciju ar iestādes kolēģiem pat tēmu: “Pirmsskolēna un sākumskolēna lasītprasmes attīstības process”. |
| * Vadības komandas 20% pedagogu rotaļnodarbību vērojumi un analīze.
 | **Sasniegts daļēji.** Izglītības iestādes vadītāja un metodiķe novēroja 20% pedagogu rotaļnodarbības, analizējot rotaļnodarbības struktūru, sasniedzamo rezultātu skaidrību, atgriezeniskās saites sniegšanu izglītojamajiem. Vērojumu dati liecina, ka pedagogiem jāpilnveido teorētiskās zināšanas un praktiskās prasmes diferencēt uzdevumus un sniegt atgriezenisko saiti vērstu uz izglītojamā izaugsmi. |
| * 85% pedagogu pilnveido profesionālās kompetences novada metodiskajās dienās.
 | **Sasniegts.** 100% visi pirmsskolas izglītības skolotāji pilnveido profesionālās kompetences novada metodiskajās dienās, kompetenču pilnveides kursos. |
| * Novada rotaļnodarbību atklātajos vērojumos 6 pedagogi dalās ar labās prakses piemēriem.
 | **Sasniegts.** 1 pedagogs MD „Aktivitāšu centri – vide, kas veicina mācīšanos”, vadīja 3 posma nodarbību. 5 pedagogi vadīja atklātos vērojumus MD „Skolotāja palīga pedagoģiskās kompetences pilnveide”. |

* 1. Informācija, kura atklāj izglītības iestādes darba prioritātes un plānotos sasniedzamos rezultātus **2024./2025.** mācību gadā (kvalitatīvi un kvantitatīvi),saskaņā ar skolas attīstības plānu un izglītības darba prioritātēm, un dibinātāja uzdevumiem.

|  |  |
| --- | --- |
| Prioritāte | Sasniedzamie rezultāti kvantitatīvi un kvalitatīvi |
| Kvalitatīva mācību procesa organizācija rotaļnodarbībās. | a) kvalitatīvi* Mācību rotaļnodarbībās pedagogi izmanto mācību metodes, metodiskos paņēmienus un jēgpilnus uzdevumus, kas mērķtiecīgi virza izglītojamos uz sasniedzamo rezultātu.
* Rotaļnodarbībās tiek veikta mācību procesa diferenciācija, to pielāgojot izglītojamo spējām, vajadzībām un interesēm.
* Rotaļnodarbībās tiek sniegta atgriezeniskā saite un atbalsts izglītojamo mācību sasniegumu izaugsmei un sadarbībai ar vecākiem.
* Izveidoti izglītības individuālie darba plāni izglītojamo atbalstam.
* Attīstīta izglītojamo lasītprasme, sadarbībā ar vecākiem veidojot lasītprasmi un pozitīvu attieksmi pret lasīšanu.
 |
|  | b) kvantitatīvi100% visās rotaļnodarbībās:* Skaidri formulēts sasniedzamais rezultāts.
* Diferencēta pieeja atbilstoši izglītojamo spējām.
* Sniegta atgriezeniskā saite izglītojamo mācību sasniegumu izaugsmei.
* Vismaz 70% no vērotajām nodarbībām jēgpilni un atbilstoši nodarbību mērķiem tiek izmantotas informācijas tehnoloģijas.
* 50% -70% rotaļnodarbības tiek organizētas ārā vidē.
* No vēroto pedagogu nodarbībām iegūts apliecinājums, ka 100% izglītojamajiem tiek veidotas caurviju prasmes.
* Izstrādāti un realizēti 5 individuālie izglītības plāni.
* 1x mēnesī vadības pārraudzīta un analizēta informācija E– klasē.
* 85% izglītojamo vērojama individuālās attīstības dinamikas izaugsme.
* Vismaz 75% vecāku apliecina, ka iestādes sniegtie pakalpojumi ir kvalitatīvi.
* Visās 4 grupiņās izveidoti grupas bibliotēkas un lasīšanas stūrīši.
 |
| Pedagogu profesionālā komandmācīšanās kvalitatīvu rotaļnodarbību organizēšanā. | a) kvalitatīvi* Sekmēta pedagogu, atbalsta personāla sadarbība un savstarpējais atbalsts kvalitatīva mācību procesa plānošanā un īstenošanā;
* Pedagogi dalījušies ar labās prakses piemēriem rotaļnodarbību vadīšanā un mācību jomu centru iekārtošanā, lasītprasmes attīstīšanā visos vecumposmos.
* Iestādē ir skaidri definēti kvalitatīvas rotaļnodarbības kritēriji.
 |
|  | b) kvantitatīvi* 100% visi pedagogi iesaistās sadarbībā un komandmācīšanās aktivitātēs:
* rotaļnodarbību vadīšanā;
* rotaļnodarbību vērošanā un analīzē;
* mācīšanās konsultantu - ekspertu piesaiste praktiskam atbalstam;
* 2 jaunajiem pedagogiem kvalitatīvu rotaļnodarbību organizēšanā;
* 8 pedagogi apguvuši profesionālās kompetences pilnveides programmu „Kvalitatīvas rotaļnodarbības organizēšanas pamatprincipi”;
* vadības komandas 9 pedagogu rotaļnodarbību un skolotāja logopēda konsultāciju vērojumi un analīze, AS sniegšana.
* rotaļnodarbību kvalitātes novērtēšanā ievāktie dati liecina, ka vismaz 95% pedagogu plāno un vada mūsdienīgas, kvalitatīvas, efektīvas rotaļnodarbības.
 |

1. **Kritēriju izvērtējums**
	1. Kritērija **“Mācīšana un mācīšanās”** stiprās puses un turpmākās attīstības vajadzības

Pašvērtēšanā izmantotās **metodes**: nodarbību vērošana, dokumentu analīze (ieraksti e-klasē, izglītojamo mācību sasniegumu analīze, pedagogu pašvērtējuma ziņojumi, pedagoģisko sēžu protokoli)

|  |  |
| --- | --- |
| **Stiprās puses** | **Turpmākās attīstības vajadzības** |
| Vadības grupa mērķtiecīgi mācību gada laikā novēroja rotaļnodarbības ar mērķi sniegt 100% visiem pirmsskolas skolotājiem atbalstu rotaļnodarbību kvalitātes paaugstināšanai. Mācību gada laikā novērota 21 rotaļnodarbība. Balvu novada izglītības pārvaldes speciālisti novēroja 3 rotaļnodarbības 2–3 posma izglītojamo grupās un sniedza metodisko atbalstu.Skolotāji pārsvarā savstarpēji novēroja2 nodarbības, sniedzot atgriezenisko saiti un atbalstu. Katrs skolotājs veica 3 rotaļnodarbību pašanalīzi.Iegūtie dati liecina, ka nodarbībās ir nodrošināta droša, emocionāli atbalstoša un motivējoša vide. 85% rotaļnodarbību skolotāji skaidri formulē sasniedzamo rezultātu.90% pedagogu izmanto IT (mācību filmas, multfilmas, prezentācijas). 70% novēroto nodarbību III posma izglītojamie pielieto IT uzdevumu veikšanā un pašvadītā mācību procesā.100% visās rotaļnodarbībās tiek attīstītas caurviju prasmes.Nodarbībās iegūtie dati tiek izmantoti 2024./2025.m.g. pedagogu profesionālās pilnveides plānošanā. | Iestādē katru semestri veikt mācību procesa vērošanu ne mazāk kā 50% pedagogu, lai iegūtu informāciju par mācīšanas un mācīšanās procesu kvalitāti, novērtētu pedagogu stiprās puses un attīstības vajadzības, izvērtētu profesionālās kompetences pilnveides efektivitāti. Pirmsskolas skolotājiem jāpilnveido prasmes:diferencēt mācību aktivitātes, nodrošinot individuālo pieeju sniegt atgriezenisko saiti par uzdevumu, atbalstot katra izglītojamā izaugsmi. |
| Izglītības iestādē ir izstrādāti Iekšējie noteikumi „Izglītojamo mācību sasniegumu vērtēšanas kārtība.”Vērtēšanas kārtība vecākiem pieejama skolvadības sistēmā E-klase.Izglītojamo vērtējumi fiksēti 2x mēnesī skolvadības sistēmā E-klase.Rotaļnodarbībās vērtē ar STAP metodi, kas gan izglītojamajiem, gan pedagogiem ir saprotama.100% visi pedagogi organizē 2x gadā individuālās sarunas ar vecākiem, kurās tiek pārrunāti bērna sasniegumi visās mācību jomās, aktualizētas stiprās puses un turpmāk pilnveidojamais. Nepieciešamības gadījumā vecākiem konsultācijas sniegtas ikdienas sarunās. | Vērtēšanā iegūto informāciju izmantot izglītojamo prasmju uzlabošanai un atbalstīt katru izglītojamo mācībās.Jaunajiem vecākiem izskaidrot vērtēšanas kārtību pirmsskolā. |
| Attālinātās mācības 2023./2024.m.g. nav organizētas, jo nav bijusi nepieciešamība. Iestādē ir pieredze attālināto mācību organizācijā, sadarbībā ar ģimenēm krīzes situācijās. Iestādei ir pieejami resursi attālināto mācību organizācijai. | Nepieciešamības gadījumā iestāde nodrošinās izglītības procesa organizāciju attālināti. |
| Iestādē organizēta individualizēta atbalsta sniegšana izglītojamiem. Individuālais darbs tiek plānots un organizēts gan ar izglītojamajiem ar mācīšanās grūtībām, gan talantīgajiem izglītojamajiem.Iestādē 5 sešgadīgajiem izglītojamajiem bija izstrādāti individuālie plāni. No tiem 2 izglītojamajiem ar kustību traucējumiem tika sniegts nepieciešams atbalsts laikā, kad slimoja vai atradās rehabilitācijas centrā „Poga”. Individuālie plāni tika īstenoti arī 3 izglītojamajiem, ņemot vērā izglītojamo vajadzības un spējas, latviešu valodas un matemātikas mācību jomā. Sadarbībā ar skolotāju logopēdu 9 izglītojamajiem tika sniegts individuālais atbalsts 2x nedēļā runas un lasītprasmes attīstībā. Logopēds diagnostiku un atbalstu sniedza arī 1-2 posma izglītojamo vecākiem.Mūzikas skolotāja individuāli pilnveidoja izglītojamo muzikālās prasmes. 8 izglītojamie uzsāka mācības Balvu mūzikas skolā.Dati par individuālajām konsultācijām fiksēti skolvadības sistēmā E-klase. | Sniegt informāciju un ieteikumus vecākiem, kā atbalstīt bērnu valodas, lasīt prasmju un matemātisko prasmju apguvē.Rast risinājumu pilnveidot atbalsta sistēmu, izglītojamo un viņu ģimeņu vajadzību atbalstam. Nepieciešamības gadījumā sadarboties ar ģimenes ārstiem un BIIAC speciālistiem, sniedzot informatīvu atbalstu vecākiem. |
| Efektīvi tiek izmantota izglītojamo praktiskā darbošanās, karjeras izglītības elementi. 2 skolotāji iepazinušies ar interešu izglītības programmu „Esi uzņēmējs”. | Pilnveidot izglītojamo praktisko pieredzi ekskursijās uz uzņēmumiem, zemnieku saimniecībām u.c |
| Iestāde īsteno brīvdabas pedagoģijas principus, kas nodrošina mācību programmas apguvi praktiskā darbībā un dabā. Mācību rotaļnodarbības īsteno 50% āra vidē dažādās vietās: pļavās, mežā, pie ūdens krātuvēm u.c. Pedagogi (grupu skolotāji, mūzikas skolotāja, logopēds) kopīgi plāno izglītības satura apguvi. Izglītības iestādes pedagogi dalās ar pieredzi Balvu novada metodiskajās dienās, rotaļnodarbību atklātajos vērojumos, vadot pedagoģiskā pilnveides kursus novada pedagogiem, reģionālajā pedagogu profesionālās pilnveides forumā “Augam kopā”. Izglītības iestādi apmeklē pieredzes apmaiņas braucienos Latvijas pirmsskolas izglītības iestādes pedagogi no Gulbenes novada PII, Aizkraukles PII “Saulīte”, Ludzas pilsētas PII “Pasaciņa”. | Turpināt dalīties labās prakses pieredzē ar Balvu novada pedagogiem (Nodarbību atklātie vērojumi). |

* 1. Kritērija **„Kompetences un sasniegumi”** stiprās puses un turpmākās attīstības vajadzības
	2. Pašvērtēšanā izmantotās **metodes** : dokumentu analīze(ieraksti e-klasē, izglītojamo mācību sasniegumu analīze, audzināšanas darba plāns, pedagogu pašvērtējuma ziņojumi), rotaļnodarbību vērošana, sarunas.

|  |  |
| --- | --- |
| **Stiprās puses** | **Turpmākās attīstības vajadzības** |
| Izglītojamo mācību sasniegumus veicina formatīvā vērtēšana, kas pedagogiem un izglītojamajiem ir saprotama. Iestādē ir skaidri vērtēšanas kritēriji un mērķi, savstarpējais atbalsts un komandas darbs. Iestādē vērtējam un 2-3 posma izglītojamie veic pašvērtējumu ar STAP metodi.2x gadā veiktajā mācību sasniegumu analīzē 7 mācību jomās, caurviju prasmju, vērtību un tikumu attīstībā vērojama izaugsme. Beidzot izglītības iestādi 75% izglītojamo apguvuši mācību saturu, 8% izglītojamo apguvuši padziļināti. | Mācību jomās sasniegt rezultātus, kad sākumskolas posma 1.klases skolotāji, kurās izglītību turpina pirmsskolas izglītojamie, anketēšanā atzīst, ka 85-90% izglītojamo ir labi sagatavoti.Rosināt vecākus vasaras periodā turpināt pilnveidot lasītprasmi un pamatprasmes. |
| Izglītības iestādē tiek veicināta izglītojamo talantu attīstība. Pirmsskolas mūzikas skolotāja ,izvērtējot izglītojamo spējas, organizējot individuālās nodarbības, radot iespēju publiski uzstāties iestādē, Balvu novada pasākumos, attīsta izglītojamo talantus. 50% no izglītības iestādes beidzējiem 2024./2025.m.g. iestājās mācīties Balvu Mūzikas skolā (klavieru, sitaminstrumentu nodaļās). Atbalsts un individualizēta pieeja tika īstenota matemātikā talantīgajam izglītojamajam.  |  |
| Atbilstoši izglītības iestādes audzināšanas plānam, grupas izglītojamo un skolotāju izvirzītajām un realizētajām mēneša tēmām, izkopjot būtiskākos tikumus un vērtības, tika plānoti un organizēti audzināšanas pasākumi – tematiskie pārgājieni, mācību ekskursijas, sporta svētki, svētku rīti (pēcpusdienas), jautrie brīži, latviešu tradicionālie gadskārtu svētki, Latvijas valsts atzīmējamās svētku dienas.Informācija, foto un video, par pasākumu norisi, regulāri tiek publicēta skolvadības sistēmā E-klase un ir pieejama vecākiem.Vecāku aptaujā 94% vecāki atzīmēja, ka iestādē organizētie pasākumi un tikšanās tiek organizētas viņiem pieejamā laikā. 93.8% vecāku pasākumus vērtē kā labi organizētus, interesantus, talantus attīstošus un lietderīgus viņu bērnam. | Noteikt audzināšanas darba prioritātes 2025.-2028.gadam. Definēt sasniedzamos rezultātus. |

* 1. Kritērija **„Drošība un psiholoģiskā labklājība”** stiprās puses un turpmākās attīstības vajadzības

Pašvērtēšanā izmantotās **metodes**: dokumentu analīze (iestādes „Iekšējās kārtības noteikumi”, „Drošības instrukcijas”, „Pozitīvās uzvedības atbalsta noteikumi”), anketēšana, sarunas.

|  |  |
| --- | --- |
| **Stiprās puses** | **Turpmākās attīstības vajadzības** |
| Izglītības iestādes organizētajā aptaujās piedalījās 67% izglītojamo vecāki kas beidz izglītības iestādi.70% 1.5 līdz 5 gadīgo izglītojamo vecāki. 68.8% vecāku jūtas „ļoti droši” un 31.3 % vecāku „droši” par savu bērnu, kamēr viņš atrodas izglītības iestādē; 93.8% vecāku ir apmierināti ar laiku un uzmanību, ko skolotājs velta viņu bērnam;75% vecāku uzskata, ka vienmēr pedagogi palīdz risināt mācību programmas apguves grūtības;93.8% vecākus apmierina sadarbība ar grupas skolotājām, jo tiek ņemta vērā bērna veselība un vajadzības;75% vecāku uzskata, ka izglītības iestādes vadība veicināja iestādes un vecāku konstruktīvu sadarbību un komunikāciju.87, 5% vecāku uzskata, ka iestāde nodrošina, 12.5% uzskata, ka pārsvarā nodrošina, izglītojamos ar nepieciešamajiem resursiem - grāmatām, radošajiem materiāliem, attīstošajām rotaļlietām, spēlēm, digitālajiem resursiem. 91% vecāku ieteiktu šo izglītības iestādi citiem vecākiem. | Turpināt 1x gadā veikt vecāku un darbinieku anketēšanu par drošību, psiholoģisko labklājību un veikt risku izvērtēšanu, novēršanu. |
| Izglītības iestādē ir izstrādātiIekšējie normatīvie dokumenti, lai maksimāli nodrošinātu psiholoģisko labklājību, fizisko un emocionālo drošību gan izglītojamajiem, gan iestādes personālam.Ar Iekšējiem normatīvajiem dokumentiem vecāki un pedagogi var iepazīties skolvadības sistēmā E-klase. | Iesaistīt iestādes padomi un vecākus iestādes fiziskās drošības un ar to saistīto risku regulārā novērtēšanā.  |
| Izglītojamo fiziskās un emocionālās drošības risku identificēšanai un novēršanai izglītības iestādē ir izstrādāti „Pozitīvās uzvedības atbalsta noteikumi”. Iestādē ir sistēma- pārkāpumu atpazīšana;- rīcība negatīvas uzvedības gadījumā;- rīcības plāns darbā ar izglītojamo (iesaistot vecākus un citas struktūrvienības).82% vecāku aptaujā atzīst, ka viņu bērnu nav emocionāli un fiziski iespaidojuši citi bērni. Izglītības iestādē veicina pozitīvo uzvedību, sevis paškontroli un attīsta emocionālo inteliģenci. Izglītojamie tiek mācīti risināt konfliktsituācijas. | 18% aptaujāto vecāku apliecina, ka bērni iespaidojuši emocionāli un fiziski viņu bērnu, tāpēc nepieciešams individuāli analizēt situācijas un novērst vardarbības riskus starp izglītojamajiem. |
| 100% aptaujāto pedagogu apliecina, ka jūtas apmierināti, ka strādā tieši Kubulu PII „Ieviņa”. Neviens no pedagogiem nav apsvēris iespēju mainīt darba vietu uz citu izglītības iestādi. | Sadarbībā ar Izglītības pārvaldi nodrošināt pedagogiem psiholoģisko atbalstu, lai novērstu profesionālo un emocionālo izdegšanu. |

**4. Informācija par īstenotajiem projektiem par 2023./2024. mācību gadā**

* 1. Projekta īsa anotācija un rezultāti.

Balvu novada pašvaldības programma „Bērnu peldēšanas prasmju apguve 5-7 gadus veciem bērniem”. Projektā piedalījās 27 izglītojamie. Peldēšanas nodarbības notika 2x mēnesī.

Izglītojamie apguvuši pirmās prasmes peldēšanā, iepazinušies ar drošības noteikumiem pie ūdens un peldoties.

1. **Informācija par institūcijām, ar kurām noslēgti sadarbības līgumi**

Nav

1. **Audzināšanas darba prioritātes trim gadiem un to ieviešana**
	1. Prioritātes (bērncentrētas, domājot par izglītojamā personību):

|  |  |  |
| --- | --- | --- |
| **Prioritātes** | **Sasniedzamais rezultāts** | **Secinājumi** |
| **2022./2023.m.g.**Audzināšanas procesā izglītojamajiem izkopt būtiskākos tikumus (Laipnību, solidaritāti, taisnīgumu, savaldību, atbildību, gudrību , drosmi, centību, mērenību, godīgumu) un pielietot ikdienā; | Pozitīvas uzvedības aktualizēšana, pieklājības un cieņpilnas izturēšanās aktualizēšana, uzvedības un emociju izpausme un to kontrole.Grupu noteikumi un pienākumi, kā arī to ievērošana. Ikdienas situāciju pārrunāšana un izvērtēšana. | Grupās izveidoti noteikumi, drošības instrukcijas, kas tiek aktualizēti izglītojamajiempozitīvas uzvedības veicināšanai un drošības nodrošināšanai. 2-3 posma izglītojamie zina izvirzītos noteikumus un mudina tos ievētot citiem.Ikdienas darbā ar izglītojamajiem, mēneša temata ietvaros, izmantojot literāros darbus, caur spēlēm, problēmsituāciju risināšanu, lomu rotaļām, tika veidoti vērtībās balstīti tikumi.Sadarbībā ar vecākiem, veidoti tikumos un vērtībās balstīti ieradumi, veidojot izglītojamo atbildību par sevi un savu rīcību. |
| **2023./2024**.m.g.Nodrošināt izglītojamo iesaistīšanos sava novada izzināšanā un vides iepazīšanā. | Izglītojamie piedalās pagasta izzināšanā apmeklējot iestādes, uzņēmumus,apmeklē Balvu novada muzeja ekspozīciju,iepazīstas ar novada mākslinieku izstādēm Kubulu kultūras namā.Iepazīt un izpētīt dabas objektus un likumsakarības dabā. Padziļināt izpratni par cilvēka darbības ietekmi uz apkārtējo vidi.  | Izglītības iestādē ir izstrādāti 8 maršruti pastaigām pagasta teritorijas izzināšanai.Mācību saturu izglītojamie apgūst, izmantojot apkārtējās vides iespējas, ārpus iestādes teritorijas (mežā, pļavās, pie ūdens krātuvēm u.c.)50% rotaļnodarbību tika organizētas āra vidē.Kubulu pagasta teritorija izglītojamie ekskursijās ir apmeklējuši: Kubulu pagasta pārvaldi, komunistiskā genocīda upuru piemiņas vietu, bibliotēku, doktorātu, Stacijas pamatskolu, uzņēmumu „Škladi” (sulu izgatavošana), kokapstrādes uzņēmumu „Latvian Firewood”.Kubulu pagasta kultūras namā izglītojamie apmeklēja: Apvienības „Olīves” gleznu izstādi, Balvu mākslas skolas audzēkņu izstādi „30 putni”, Kubulu PII „Ieviņa” izglītojamo radošo darbu izstādi. Balvu novada muzejā III posma izglītojamie apskatīja muzeja ekspozīciju un apmeklēja muzejpedagoģiskās nodarbības „Mārtiņi”, „Mana mīļā Latvija”.Izglītības iestādes izglītojamie piedalījās „Lielajā talkā”, sakopjot grupas laukumus un pagasta sporta laukuma teritoriju. |
| **2024./2025**.m.g.Veidot izpratni par piederību Latvijas valstij, audzināt cieņu pret valsts nacionālajām vērtībām. | Valsts svētku, atceres un atzīmējamo dienu, gadskārtu svētku atzīmēšana un valsts simbolu lietošana izglītības iestādē.Izpratnes veidošana par latviešu valodas nozīmi Latvijā.Organizēt pasākumus latgaliskās identitātes stiprināšanā.Grupu telpās izveidota kultūridentitāti attīstoša vide, Latvijas simbolikas stūrīši.Mācību ekskursijas uz Balvu novada muzeju, Balvu novada bibliotēku, atceres vietām u.c. |  |

* 1. **2-3 teikumi** par galvenajiem secinājumiem pēc mācību gada izvērtēšanas.

Izglītības iestādes izglītojamajiem ir iepazinuši Kubulu pagasta teritoriju pastaigās, ekskursijās un āra nodarbībās, veidojot izpratni par dabas resursiem, infrastruktūru, nodarbinātību un vietējo iedzīvotāju iespējām. Mācību saturu izglītojamie apgūst, izmantojot iestādes apkārtējās vides iespējas un ārpus iestādes, kas veido pieredzi uzvedības un drošības normu ievērošanā, būtiskāko vērtību un tikumu veidošanā.

1. **Citi sasniegumi**

7.1.Jebkādi citi sasniegumi, par kuriem vēlas informēt izglītības iestāde (galvenie secinājumi par izglītības iestādei svarīgo, specifisko):

* III posma izglītojamie piedalījās konkursā „Esi interneta izcilnieks”. Dalība konkursā aktualizēja izglītojamo zināšanas par drošu interneta lietošanu. Par ieguldīto darbu konkursa dalībnieki saņēma pateicības.
* Sadarbībā ar Balvu centrālo bibliotēku un Kubulu bibliotēku, 2 grupas iesaistījās „Bērnu, jauniešu un vecāku žūrijā 2023” un saņēma pateicības. Programmas mērķis -veicināt lasītprasmi un interesi par grāmatām, vienot lasītājus un rosināt diskusijas par grāmatām.
* Balvu novada Izglītības pārvaldes pateicības izglītības iestādes izglītojamie saņēma par piedalīšanos:
* Pirmsskolas vecuma izglītojamo mazo talantu koncertā „Svētki Ledus pilī”,
* Mazo erudītu konkursā „Mazais prātnieks;
* Pirmsskolas sporta svētkos „Kika un Mika sporto”.

7.3.Izglītības iestādes galvenie secinājumi par **izglītojamo sniegumu ikdienas mācībās**, arī par ikdienas mācību sasniegumiem atbilstoši izglītojamo individuālajiem izglītības programmas apguves plāniem (speciālajās izglītības programmās), un **turpmākie nepieciešamie uzlabojumi** izglītības iestādes darbībā.

Izglītības iestādē nav licenzētas speciālās izglītības programmas.

 7.4. Izglītības **iestādes 2-3 galvenie secinājumi** par izglītojamo mācību sasniegumiem **pirmsskolas** izglītības programmā mācību gada noslēgumā, salīdzinot ar plānoto mācību gada sākumā un turpmākie nepieciešamie uzlabojumi izglītības iestādes darbībā:

Analizējot **1. posma** izglītojamo sasniegumus:

Valodu mācību jomā 64% T (turpina apgūt) un 29% A (apguvis) izglītojamie apguvuši mācību gada izvirzītos uzdevumus. 7% izglītojamo nav attīstīta runa atbilstoši vecumam. Veiksmīgi izglītojamajiem ir izdevies apgūt prasmi atbildēt uz jautājumiem. Daļa izglītojamo spēj atbildēt uz jautājumiem vārdiski, daļa atbild ar darbību, kā arī turpina attīstīt valodu, lai veiksmīgāk spētu izteikties. Skaidrākas runas, atsevišķu skaņu izrunas uzlabošanai nepieciešams darboties individuāli ar izglītojamajiem, piedāvājot skaņas izrunas uzlabošanas vingrinājumus.

Matemātikas mācību jomā 14% S (sācis apgūt), 58%T, 27% A, 1%P (apguvis padziļināti) izglītojamie sasnieguši izvirzītos sasniedzamos rezultātus. Ikdienas situācijās tiek uzdoti rosinoši jautājumi, piedāvātas spēles, kas veicina izglītojamo praktisku darbošanos ar priekšmetiem, to salīdzināšanu u.tml.

Radošā darbība tiek īstenota ne tikai grupas telpā, iestādes zālē, bet arī āra vidē. Nepieciešams turpināt papildus individuālo darbu ar izglītojamajiem, kuri reti apmeklē izglītības iestādi un tiem kuriem sagādā grūtības kāda konkrēta uzdevuma veikšanai. Rotaļnodarbībās turpināt diferencēt uzdevumus atbilstoši izglītojamā prasmēm un zināšanām.

Analizējot **2. posma** izglītojamo sasniegumus:

Valodu mācību jomā izglītojamie sasnieguši sasniedzamos rezultātus: 5%S, 28% T, 67%A. Izglītojamiem ir skaņu izrunas traucējumi, kas turpmāk var apgrūtināt lasītprasmes iemaņu veidošanos. Izglītības iestādes skolotājs logopēds sniedza konsultācijas vecākiem un pedagogiem par runas vingrinājumu pielietošanu ikdienā. 2 izglītojamie apmeklēja audio logopēda konsultācijas.

Matemātikas mācību jomā izglītojamie sasnieguši sasniedzamos rezultātus: 3%S, 45% T, 52%A. Matemātiskās prasmes izglītojamie apgūst grupas un āra vidē, izmantojot sadzīves priekšmetus, praktiskā darbībā. Iegūtās prasmes izziņas procesā tiek atkārtotas, nostiprinātas un pielietotas atbilstoši izglītojamo spējām ikdienas situācijās.

Analizējot **3. Posma piecgadīgo** izglītojamo sasniegumus dati liecina, ka izglītojamajiem ir pozitīva sasniegumu dinamika. Grupā ir 2 izglītojamie ar kustību traucējumiem, kas liedz fiziskās aktivitātes un radošos darbus, rokdarbus apgūt pilnībā.

Grūtības izglītojamajiem sagādā šūt, pīt, siet rokdarbos un locīt papītu pēc noteikumiem (origami tehnikā).

|  |  |  |  |  |
| --- | --- | --- | --- | --- |
| Mācību jomas | Sācis apgūt | Turpinaapgūt | Apguvis | Apguvispadziļināti |
|  | 1.p. | 2.p. | 1.pusg. | 2.pusg. | 1.pusg. | 2.pusg. | 1.pusg. | 2.pusg. |
| Valodu mācību jomā | 2% | 0% | 64% | 28% | 34% | 71% | 0% | 1% |
| Matemātikas mācību jomā  | 0% | 0% | 26% | 30% | 73% | 55% | 1% | 15% |
| Dabaszinātņu mācību joma | 0% | 0% | 30% | 25% | 66% | 71% | 2% | 4% |
| Veselības un fiziskās aktivitātes mācību joma | 1% | 1% | 48% | 2% | 50% | 97% | 1% | 0% |
| Tehnoloģiju mācību joma | 0% | 8% | 5% | 27% | 95% | 62% | 0% | 3% |
| Sociālā un pilsoniskā mācību joma |  2% |  0% | 34% | 13% | 64% | 87% | 0% |  0% |
| Kultūras izpratnes un pašizpausmes mākslas jomā | 0% | 0% | 39% | 27% | 59% | 73% | 0% | 0% |
| Caurviju prasmes | 2% | 0% | 39% | 33% | 59% | 67% | 0% | 0% |
| Vērtības, ieradumi un tikumi | 0% | 0% | 65% | 20% | 35% | 80% | 0% | 0% |

Analizējot **3. posma sešgadīgo** izglītojamo sasniegumus dati liecina, ka izglītojamajiem ir pozitīva mācību sasniegumu dinamika. Ir procentuāli palielinājies izglītojamo skaits ar vērtējumu Apguvis un Apguvis padziļināti. Skolotāji, mācību sasniegumu uzlabošanai un lasītprasmes veicināšanai, piesaistīja vecākus, skolotāju logopēdu.

3 izglītojamajiem mācīšanās procesā bija grūtības, tāpēc iestāde daļēji sasniegusi dibinātāja uzdevumu, 90% izglītojamo labi un ļoti labi sagatavoti skolai.

|  |  |  |  |  |
| --- | --- | --- | --- | --- |
| Mācību jomas | Sācis apgūt | Turpinaapgūt | Apguvis | Apguvispadziļināti |
|  |  | 1.pusg | 2.pusg. | 1.pusg. | 2.pusg. | 1.pusg. | 2.pusg. |
| Valodu mācību jomā | 0% | 54% /  | 23% | 46% | 65% | 0% | 12% |
| Matemātikas mācību jomā  | 0% | 49% | 14% | 32% | 69% | 19% | 17% |
| Dabaszinātņu mācību joma | 0% | 60% | 27% | 42% | 73% | 0% | 0% |
| Veselības un fiziskās aktivitātes mācību joma | 0% | 20% | 2% | 59% | 90% | 21% | 8% |
| Tehnoloģiju mācību joma | 0% | 45% | 28% | 55% | 70% | 0% | 2% |
| Sociālā un pilsoniskā mācību joma |  0% | 32% |  19% |  53% |  74% |  15% |  7% |
| Kultūras izpratnes un pašizpausmes mākslas jomā | 0% | 60% | 21% | 29% | 65% | 11% | 15% |
| Caurviju prasmes | 0% | 47% | 19% | 53% | 79% | 0% | 2% |
| Vērtības, ieradumi un tikumi | 0% | 92% | 11% | 8% | 86% | 0% | 3% |

**Turpmākie nepieciešamie uzlabojumi** izglītības iestādes darbībā:

1. Turpināt pilnveidot diferenciāciju un individualizāciju. Izglītojamajiem piedāvāt materiālus, kas motivē darboties un apgūt mācību jomās izvirzītus sasniedzamos rezultātus. Turpināt mācību procesā pievērst lielu uzmanību izglītojamo lasītprasmei, matemātikas prasmju pilnveidošanai. Rosināt izglītojamos aktīvi piedalīties mācību procesā.
2. Nodrošināt katram izglītojamajam nepieciešamo atbalstu mācību darbā atbilstoši viņu spējām un vajadzībām.
3. Pēc nepieciešamības piesaistīt atbalsta personālu no BIIAC. Turpināt sadarboties ar iestādes logopēdu, izglītojamo vecākiem.
4. Pēc iespējas vairāk jēgpilni izmantot pieejamos IT rīkus. Turpināt pilnveidot esošās prasmes un zināšanas IT mācību platformu lietošanā.
5. Sadarboties ar Stacijas pamatskolu, Balvu sākumskolu un iegūt atgriezenisko saiti.

**8. Izglītības iestādes izglītības programmu īstenošanas kvalitātes mērķi 2024./2025.mācību gadam**

|  |  |
| --- | --- |
| **N.p.k.** | **Informācija par mērķgrupas izvērtēšanas galvenajiem secinājumiem** |
| 1. | Izglītības **iestādes vadības, pedagogu un dibinātāja** redzējums par izglītības kvalitātes rādītājiem (kvantitatīvi, kvalitatīvi), kuri nosakāmi izglītības iestādei 2024./2025.māc.g.**Kvalitatīvi:**1. Izglītojamais ir ieguvis zināšanas, pamatprasmes un izprati visās mācību jomās (īpašu uzmanību veltot lasītprasmei un rēķinpratībai).
2. Kvalitatīva mācību procesa organizācija rotaļnodarbībās.
3. Izglītojamo individuālo vajadzību apzināšana un atbalsta

 pasākumu nodrošināšana.1. Pedagogu profesionālā komandmācīšanās kvalitatīvu rotaļnodarbību organizēšanāun labās prakses popularizēšana iestādē, ārpus tās.

**Kvantitatīvi:**1. 100% visās rotaļnodarbībās:
* skaidri formulēts sasniedzamais rezultāts;
* diferencēta pieeja atbilstoši izglītojamo spējām;
* sniegta atgriezeniskā saite izglītojamo mācību sasniegumu izaugsmei.
1. Vismaz 70% no vērotajām nodarbībām jēgpilni un atbilstoši nodarbību mērķiem tiek izmantotas informācijas tehnoloģijas.
2. 90% izglītojamo ir apguvuši PII programmu līmeņos: “apguvis”, “apguvis padziļināti”.
3. Izglītojamo individuālo mācību plānu izveidošana un realizēšana 3 izglītojamajiem ar mācīšanās grūtībām un 2 talantīgajiem izglītojamajiem.
4. Iestādes pedagogi un atbalsta personāls 2x gadā organizē sarunu ar vecākiem par izglītojamā mācību sasniegumiem.
 |
| 2. | **Izglītības Iestādes padomes** ieteikumi izglītības procesa pilnveidei 2024./2025.mācību gadā.1. Nodrošināt iespēju izglītojamajiem apmeklēt mācību nodarbības ārpus izglītības iestādes (piem., Balvu centrālā bibliotēka, muzeji, Z/S „Kotiņi”u.c.)
2. Turpināt pilnveidot iestādes āra vidi izglītojamajiem fizisko attīstību veicinošiem rīkiem, spēļu elementiem.
 |

**9. Informācija** par izglītības iestādes, izglītības programmu **akreditācijā** un izglītības iestādes vadītāja profesionālās darbības novērtēšanā norādīto uzdevumu izpildi **2023./2024.**māc.g.

|  |  |  |
| --- | --- | --- |
| **Kritērijs** | **Uzdevums**  | **Izpilde** |
| Mērķu un uzdevumu izpilde | Izglītības iestādes vadītājai, sadarbībā ar Dibinātāju, ir nepieciešams formulēt konkrētus mērķus, izvirzot konkrētus kvalitatīvos un kvantitatīvos rādītājus, nosakot tos sasniegšanas indikatorus. | IzpildītsDibinātājs izglītības iestādes vadītājai formulējis konkrētus mērķus 2022.-2025. gadam, izvirzot kvalitatīvos un kvantitatīvos rādītājus, nosakot to sasniegšanas indikatorus. Mācību gadam formulēti uzdevumi, izvirzot konkrētus kvalitatīvos un kvantitatīvos rādītājus. Izglītības iestādes vadītāja sniegusi pašvērtējumu par dibinātāja izvirzītajiem mērķiem, 2023.-2024. mācību gadam, atbilstoši kvalitatīvajiem un kvantitatīvajiem rādītājiem, ievērojot to sasniegšanas indikatorus.  |
|  | Definēt skaidri saprotamus rezultātus caurviju prasmēs un to vērtēšanas sistēmu katrā vecumposmā. | IzpildītsE-klasē definēti skaidri saprotami sasniedzamie rezultāti caurviju prasmēs un to vērtēšana katrā vecumposmā.100% visās rotaļnodarbībās tiek attīstītas caurviju prasmes. Pedagogi 100 % visi piedalījās Balvu novada pirmsskolas mācību jomas 5 metodiskajās dienās par caurviju prasmju apguvi. To apliecina apliecības par pedagogu profesionālās pilnveides apguvi „Caurviju prasmes ikdienas pedagoģiskajā procesā pirmsskolā” (8 stundas). 2x mācību gadā apkopota caurviju prasmju apguve izglītojamajiem no 1-3 posmam. Izvirzīti uzdevumi tālākai darbībai.Izvērtējot caurviju prasmju apguvi ,1 posmā no 44-68% apguvuši sasniedzamo rezultātu apjomu. Apguvi ietekmē izglītojamā vecums un pieredze.2 posmā 50-59% apguvuši sasniedzamo rezultātu apjomu. Izglītojamie šajā vecumā turpina apgūt caurviju prasmes. 3 posmā (5-6g.) 62-79% apguvuši sasniedzamo rezultātu apjomu. 3 posmā (6-7g.) 55-75% apguvuši sasniedzamo rezultātu apjomu. Izglītojamajiem sagādā grūtības izvērtēt informācijas ticamību, pieņemt lēmumus, izdarīt izvēles un viņi turpina mācīties darboties videi draudzīgi, izvēloties darbam atbilstošus resursus un saudzīgi tos lietojot. |
| Izglītības iestādes materiāltehnisko resursu pārvaldīšana | Izveidot materiāltehnisko resursu plānošanas sistēmu, kas zināma visam personālam, pieejamo finanšu resursu ietvaros, lai maksimāli nodrošinātu iestādi ar prioritāri efektīvākajiem resursiem. | IzpildītsIzstrādāta sistēma materiāli tehnisko resursu plānošanā. Materiāltehnisko resursu plānošanā iesaistās visi darbinieki, lai maksimāli nodrošinātu izglītības iestādi ar efektīvākajiem resursiem. Mācību līdzekļu klāsta papildināšanai ir iegādāti mācību materiāli lasītprasmes veicināšanai, mūzikas instrumenti, sporta inventārs un IT līdzekļi (1 planšetdators, runājošā pildspalva un 5 grāmatas no sērijas „Lupatiņi”) u.c. Iestādes vadība iedrošina darbiniekus jaunu profesionālo iemaņu apgūšanā, izmantojot mūsdienīgus mācību līdzekļus.Izglītojamajiem visi mācību līdzekļi, individuālie mācību līdzekļi tiek nodrošināti no valsts un pašvaldības budžeta. |

Izglītības iestādes vadītājs: I.Eisaka